но те могат също да бъдат предоставени от работодателя под формата на продължаващо изплащане на надници и заплати през периода на заболяването;
 —
 платен отпуск в случай на заболяване или телесна повреда на дете, което е на издръжка на лицето;
 —
 други парични обезщетения: разни плащания за лица, които са субекти на социална закрила, във връзка със заболяване или телесна повреда.
 Понятието не включва:
 —
 парични обезщетения, които заместват загубата на приходи по време на временна неработоспособност в резултат на бременност (тези обезщетения са включени в „Семейни/детски надбавки“ (HY050G);
 —
 парични обезщетения, които заместват загубата на приходи при временна неработоспособност в резултат на инвалидност (тези обезщетения са включени в „Помощи при инвалидност“ (PY130G);
 —
 плащания от работодателите на наетото лице, заместващи надници и заплати чрез социалноосигурителна схема, когато лицето не е в състояние да работи поради заболяване, ако подобни плащания не могат да бъдат ясно разграничени като социалноосигурителни обезщетения (тези плащания са включени в „Брутен паричен или близък до паричния доход на наетото лице“ (PY010G);
 —
 допълнителни плащания, изплащани от работодателите на наетото лице в допълнение към полагаемата се сума за отпуската по болест от дадена социалноосигурителна схема, когато подобни плащания не могат да бъдат ясно разграничени като социалноосигурителни обезщетения (тези плащания са включени в „Брутен паричен или близък до паричния доход на наетото лице“ (PY010G).
 1.4.1.7. Обезщетения за инвалидност (PY130G)
 Обезщетенията за инвалидност се отнасят до обезщетения, които предоставят доход за хора под стандартната пенсионна възраст, чиято работоспособност и осигуряване на доходи е влошена поради физическо или психическо увреждане под дадено минимално равнище, предвидено от законодателството.
 Инвалидност е пълната или частичната неспособност за ангажиране с икономическа дейност или водене на нормален живот поради влошаване на физическото или психическото състояние, което е вероятно да бъде или постоянно, или да продължи след предварително определен минимален период.
 Обезщетенията за инвалидност включват:
 —
 пенсия за инвалидност: периодично плащане, имащо за цел да поддържа или подпомага дохода на някой, който е под стандартната пенсионна възраст и страда от увреждане, което влошава неговата работоспособност или възможност за осигуряване на доходи под определено минимално равнище, определено от законодателството;
 —
 предсрочно пенсиониране в случай на намалена работоспособност: периодични плащания на по-възрастни работници, които се пенсионират преди достигането на стандартната пенсионна възраст в резултат на намалена работоспособност. Тези пенсии обикновено се прекратяват, когато получателят им добие право на пенсия за старост;
 —
 обезщетения за полагане на грижи: изплащане на обезщетения на хора с увреждания, които са под стандартната пенсионна възраст и които се нуждаят от честа или постоянна помощ, за да посрещнат допълнителните разходи за грижи (различни от медицински грижи). Обезщетението не трябва да представлява възстановяване на сертифицирани разходи;
 —
 икономическо интегриране на хората с увреждания: надбавки, изплащани на хора с увреждания, когато те започнат работа, адаптирана за тяхното състояние, обикновено в защитени предприятия, или когато преминават професионално обучение;
 —
 обезщетения за инвалидност за деца с увреждания — в собствено качество, независимо от това дали са на нечия издръжка;
 —
 други парични обезщетения: периодично и еднократно плащане на суми, които не попадат под горните рубрики, като например еднократно